hotchpotch/miracl-hf-unified huggingface dataset:
ประสิทธิ์ แดงดา
พันจ่าอากาศเอก ประสิทธิ์ แดงดา หรือ โค้ชสิทธิ์ เป็นทั้งอดีตหัวหน้าผู้ฝึกสอนสังกัดสโมสรฟุตบอลแอร์ฟอร์ซ ยูไนเต็ด รวมถึงเป็นบิดาของสองนักฟุตบอลทีมชาติไทย ซึ่งได้แก่ ธีรศิลป์ แดงดา และธนีกาญจน์ แดงดา
ประสิทธิ์ แดงดา เกิดที่จังหวัดสุรินทร์ ซึ่งเคยเป็นนักกีฬาฟุตบอลมาก่อน และในปี พ.ศ. 2553 เขาเคยทำหน้าที่เป็นผู้ฝึกสอนทีมสโมสรฟุตบอลแอร์ฟอร์ซ ยูไนเต็ด ร่วมกับวิชิต เสชนะ ในการคัดนักฟุตบอลเข้าร่วมทีม และเคยทำหน้าที่เป็นหัวหน้าผู้ฝึกสอนให้แก่ทีมดังกล่าวในปีต่อมา โดยในปี พ.ศ. 2554 นั้น เขาสามารถสร้างผลงาน จากการพาทีมแอร์ฟอร์ซ ยูไนเต็ด ชนะทีมสโมสรฟุตบอลแบงค็อก ยูไนเต็ด ได้ถึงถิ่นที่ 2 ประตูต่อ 0 แม้จะเหลือผู้เล่นเพียง 10 คนตั้งแต่นาทีที่ 20 ก็ตาม
ประสิทธิ์ แดงดา มีคู่ชีวิตคือ กาญจนา แดงดา โดยทั้งสองมีลูกชายชื่อธีรศิลป์ แดงดา ซึ่งเป็นนักฟุตบอลกองหน้าทีมชาติไทย และลูกสาวชื่อธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทย ซึ่งลูกของประสิทธิ์ทั้งสอง ต่างได้รับการเสนอชื่อเข้าชิงรางวัลฟุตบอลสยามโกลเดนบอล ครั้งที่ 3 โดยธีรศิลป์ได้รับรางวัลสาขานักเตะยอดเยี่ยม และประสิทธิ์ได้เป็นตัวแทนเข้ารับรางวัลดังกล่าว
ทั้งนี้ ประสิทธิ์เคยจดบันทึกสิ่งที่ต้องการในชีวิต 10 ประการ ในช่วง 20 ปีก่อนที่ธีรศิลป์ แดงดา จะเดินทางไปทดสอบฝีเท้าที่ประเทศสเปน ซึ่งหนึ่งในนั้นคือ การเห็นลูกชาย ได้ไปแข่งขันฟุตบอลในต่างแดน
ชิงรักหักสวาท
ชิงรักหักสวาท เป็นละครโทรทัศน์ไทย แนวพีเรียด-ดราม่า โดยสร้างขึ้นจากบทประพันธ์ของ วาทินีย์ โอฬาร์กร บทโทรทัศน์โดย สติมา และ ศิกานต์ กำกับการแสดงโดย อดุลย์ บุญบุตร และ ศุภฌา ครุฑนาค ลงเสียงประกอบโดย ปั้น-ปั้น นำแสดงโดย สมชาย เข็มกลัด, สุจิรา อรุณพิพัฒน์, ภัครมัย โปตระนันท์, สิทธา สภานุชาติ, กุลมาศ ลิมปวุฒิวรานนท์, ณปภัช วัฒนากมลวุฒิ และนักแสดงชั้นนำอีกมากมาย เริ่มออกอากาศตอนแรกวันที่ 2 กันยายน พ.ศ. 2557 ทุกวันจันทร์ - พุธ เวลา 08.00 น. , 12.15 น. และเวลา 20.00 น. โดยออกอากาศต่อจากละครเรื่องผัวชั่วคราว ทางสถานีโทรทัศน์ช่อง 8 ผลิตโดย บริษัท ดีคืนดีวัน จำกัด อำนวยการผลิตโดย องอาจ สิงห์ลำพอง
วอลเลย์บอลชายทีมชาติเช็กเกีย
วอลเลย์บอลชายทีมชาติเช็กเกีย เป็นทีมชาติวอลเลย์บอลของประเทศเช็กเกีย และเป็นส่วนหนึ่งในการแข่งขันวอลเลย์บอลนานาชาติ
เอฟไอวีบี พิจารณาประเทศเช็กเกียเป็นผู้รับช่วงต่อจากเชโกสโลวาเกีย
วันออฟเดอะบอยส์ (อัลบั้มเคที เพร์รี)
วันออฟเดอะบอยส์ () เป็นสตูดิโออัลบั้มชุดที่สองของนักร้องชาวอเมริกัน เคที เพร์รี และเป็นการเปิดตัวในค่ายเพลงครั้งใหญ่ ค่ายเพลงค่ายใหม่และชื่อในวงการชื่อใหม่เป็นการเปลี่ยนแปลงจากอัลบั้มเพลง แนวคริสเตียนร็อกที่มีชื่อเดียวกับเธอ อัลบั้มออกจำหน่ายวันที่ 17 มิถุนายน ค.ศ. 2008 โดยค่ายเพลงแคปิตอลมิวสิกกรุ๊ป ในอัลบั้มมีเพลงอันดับหนึ่งบนชาร์ตบิลบอร์ดฮอต 100 "ไอคิสด์อะเกิร์ล" รวมถึงเพลงที่ติดสามอันดับแรกอย่าง "ฮอตเอ็นโคลด์" เพลงที่ติดสิบอันดับแรกอย่าง "เวกกิงอัปอินเวกัส" และเพลงที่ติดสามสิบอันดับแรกอย่าง "ธิงกิงออฟยู" อัลบั้มได้เข้าชิงรางวัลแกรมมี 2 ครั้งในปี ค.ศ. 2009 และ 2010 อัลบั้ม"วันออฟเดอะบอยส์"ขายได้มากกว่า 5 ล้านหน่วยทั่วโลก
การเกิดอารมณ์เพศจากเครื่องแบบ
การเกิดอารมณ์เพศจากเครื่องแบบ () เป็นการเกิดอารมณ์เพศจากสิ่งเฉพาะ (sexual fetishism) ซึ่งบุคคลย้ำคิดและยึดติดกับผู้อื่นหรือตนสวมเครื่องแบบ
การเกิดอารมณ์เพศจากเครื่องแบบที่พบมากที่สุด คือ การเกิดอารมณ์เพศจากเครื่องแบบของพนักงานตำรวจ ทหาร นักเรียนหญิง นางพยาบาล เมดฝรั่งเศส บริกรหญิง ผู้นำเชียร์และกระต่ายเพลย์บอย บางคนยังเรียกเสื้อผ้าแม่ชีหรือแม้แต่ผ้ากันเปื้อนเป็นเครื่องแบบด้วย เครื่องแบบนั้นอาจสมจริง หรืออาจทำขึ้นให้เกี่ยวกับเพศมากขึ้นผ่านการใช้มินิสเกิร์ตที่สั้นมาก กระโปรงรัดก้นหรือเสื้อรัดทรงที่ยาวมาก ผ่านการใช้ถุงน่อง เสื้อรัดรูปร่างแห หรือส้นสูง หรือโดยทำจากหนังหรือลาเทกซ์ตามความชอบ บางครั้ใช้เครื่องแบบตามกิจกรรมที่กำลังทำ เช่น บางคนอาจสวมเครื่องแบบนางพยาบาลเพื่อสวนทวารหรือเครื่องแบบตำรวจเพื่อใส่กุญแจมือและขังบุคคล เป็นต้น สองคนอาจแต่งเป็นผู้ถูกกักขังสำหรับกิจกรรมนักโทษกับนักโทษในฉากเรือนจำหรือจำนนต่อผู้สวมบทบาทคนที่สาม (ผู้คุมเรือนจำ) ซึ่งอาจเพิ่มสัมผปัสความสมจริงให้กับการเล่น นักระบำเปลื้องผ้าสวมเป็นพนักงานตำรวจเป็นที่นิยมในงานสังสรรค์วันเกิดหรือชายโสด หญิงนั้นเริ่มด้วย "การจับ" แขกหลอก ๆ มักด้วยกุญแจมือ ก่อนเริ่มเต้นประจำ
ภัคศรุจน์ นาคาฮาร่า
ฮิโรมาสะ นาคาฮาร่า - Hiromasa Nakahara หรือชื่อในวงการ "ภัคศรุจน์ นาคาฮาร่า" - Phaksaruj Nakahara เป็นนักแสดงและนายแบบลูกครึ่งญี่ปุ่น-ไต้หวัน เกิดเมืองไทยเมื่อวันที่ 26 สิงหาคม พ.ศ. 2527 และพักอาศัยที่ประเทศไทย เป็นลูกชายคนเล็ก มีพี่สาว 1 คน สามารถพูดได้ 4 ภาษา คือ ญี่ปุ่น ไต้หวัน อังกฤษ ไทย จบปริญญาตรีสาขาวิชาบริหารการโรงแรมและการท่องเที่ยว วิทยาลัยนานาชาติ มหาวิทยาลัยมหิดล (MUIC) เริ่มเข้าวงการจากการเป็น 1 ใน 50 หนุ่มโสดในฝัน CLEO ปี 2008 และโด่งดังจากการประกวดเป็นนักร้องในรายการสุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 และในช่วงปี 2010-2012 ภัคศรุจน์ นาคาฮาร่ามีผลงานโฆษณาในโทรทัศน์กว่า 30 ตัว และตัวที่สร้างชื่อทำให้คุ้นหน้าคุ้นตามากที่สุด คือโฆษณาโฟมล้างหน้า Vaseline MEN และละคร คู่กรรม ทางช่อง 5 ปัจจุบันเป็นเจ้าของธุรกิจร้านราเมน Marumomo หุ้นส่วนกับ ชนิดาภา พงศ์ศิลป์พิพัฒน์ ชีวิตส่วนตัว คบหาดูใจ กับ เบสท์ ชนิดาภา พงศ์ศิลป์พิพัฒน์
ปี 2006
ปี 2009 
ปี 2010 
ปี 2011
ปี 2012
อำเภอพุกชัง
อำเภอพุกชัง ("Pukch'ang kun") เป็นอำเภอ ในจังหวัดพย็องอันใต้ซึ่งตั้งอยู่ในประเทศเกาหลีเหนือ
ในอำเภอแห่งนี้มีโรงงานไฟฟ้าที่ใหญ่ที่สุดในอำเภอคือ- โรงงานไฟฟ้าถ่านหินพุกชัง - มีกำลังการผลิดอยู่ที่ 1600 MW
อำเภอพุกชังแบ่งออกเป็นหนึ่ง อึ๊บ (หมู่ป้าน), เก้า โรดด็องจู และยี่สิบ รี (หมู่ป้าน)
ค่ายแรงงานหมายเลย 18 เป็นค่ายแรงงานที่ใหญ่ที่สุดที่ตั้งอยู่ในฝั่งตะวันตกบริเวณปากแม่น้ำแทด็อง มีนักโทษประมาณ 50,000 คนถูกบังคับใช้แรงงานที่ค่ายแห่งนี้
วอลเลย์บอลชายทีมชาติญี่ปุ่น
วอลเลย์บอลชายทีมชาติญี่ปุ่น (; ) เป็นทีมชาติวอลเลย์บอลของประเทศญี่ปุ่น
กฤตฤทธิ์ บุตรพรม
กฤตฤทธิ์ บุตรพรม ชื่อเล่น บิ๊กเอ็ม (เกิด 27 มกราคม พ.ศ. 2532) เป็นนักแสดงชาวไทย สังกัดช่อง 7 เป็นที่รู้จักกันจากบทอธิคม ในละครเรื่อง "คีตโลกา"
กฤตฤทธิ์ บุตรพรม (ชื่อเดิม : ลิขิต บุตรพรม) เกิดเมื่อวันที่ 27 มกราคม พ.ศ. 2532 ที่อำเภอกระนวน จังหวัดขอนแก่น จบระดับมัธยมปลายจากโรงเรียนศรีกระนวนวิทยาคม จบการศึกษาปริญญาตรีที่คณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยมหาสารคาม เริ่มเข้าสู่เส้นทางบันเทิงจากการประกวด Arrow Handsome Man 2012 ได้รับรางวัลรองอันดับ 1 ก่อนที่จะมีผลงานโฆษณาและถ่ายแบบตามมาหลายชิ้น ต่อมาเริ่มเป็นที่รู้จักมากขึ้น หลังจากที่เขาได้รับบทนักแสดงนำในภาพยนตร์เรื่อง "แหยมยโสธร 3" ต่อมาเขาได้เซ็นสัญญากับช่อง 7 กับละครเรื่องแรก คือ "บอดี้การ์ดสาว" รับบทเป็น สมชาย ในปี 2560 เขายังแสดงละครแนวแอ็กชั่นไซไฟผสมดราม่า เรื่อง "นักรบตาปีศาจ" และ "หงส์เหนือมังกร" ที่รับบทเป็นพระเอก
โทเรย์แอร์โรส์ (ทีมวอลเลย์บอลชาย)
โทเรย์แอร์โรส์ (; ) เป็นสโมสรวอลเลย์บอลชายตั้งอยู่ในเมืองชิมะ, จังหวัดชิซูโอกะ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทข้ามชาติโทเรย์อินดัสตรีส์
เลดีส์โค้ด
เลดีส์โค้ด (; ) เป็นเกิร์ลกรุปเกาหลีใต้ที่ก่อตั้งโดยค่ายโพลาริสเอนเตอร์เทนเมนต์ในปี ค.ศ. 2013 ประกอบด้วยหัวหน้าวงชื่อ แอชลีย์ และเหล่าสมาชิก ได้แก่ รีเซ, โซจอง, ซูนี และอึนบี พวกเธอเปิดตัวในมินิอัลบัมชุด"โค้ด#01" โดยมีเพลงนำคือ "แบดเกิร์ล" ซึ่งเปิดตัว ณ วันที่ 7 มีนาคม ค.ศ. 2013
เมื่อวันที่ 3 กันยายน ค.ศ. 2014 รถตู้ของวงประสบอุบัติเหตุ ทำให้อึนบีเสียชีวิตในที่เกิดเหตุ สี่วันถัดมา รีเซที่ได้รับบาดเจ็บสาหัสจากเหตุการณ์ดังกล่าว ก็เสียชีวิตไปอีกหนึ่งคน ส่วนสมาชิกที่เหลือได้รับการรักษาจนปลอดภัย
ศตวรรษิกชน
ศตวรรษิกชน คือบุคคลที่มีชีวิตอยู่ถึงหรือเกิน 100 ปี เนื่องจากความคาดหมายการคงชีพทั่วโลกมีค่าเฉลี่ยน้อยกว่า 100 ปี คำว่าศตวรรษิกชนจึงมักเข้าใจว่าเป็นคนอายุยืน (longevity)
ศตวรรษิกชนที่มีชีวิตอยู่ถึงอายุ 110 ปีหรือมากกว่า (supercentenarian) มีเพียงประมาณ 1 ใน 1,000 ของศตวรรษิกชนทั้งหมดเท่านั้น สิ่งที่หายากกว่าคือคนที่มีชีวิตอยู่ถึงอายุ 115 ปี โดยในประวัติศาสตร์ที่เคยมีการบันทึกไว้ปรากฏว่า มีเพียง 43 คนเท่านั้นที่มีอายุมากกว่า 115 ปี
ในปี ค.ศ. 2012 สหประชาชาติประมาณว่าทั่วโลกมีศตวรรษิกชนที่ยังมีชีวิตอยู่ 316,600 คน เนื่องจากความคาดหมายการคงชีพกำลังเพิ่มขึ้นทั่วโลก และประชากรโลกก็เพิ่มขึ้นอย่างรวดเร็ว มีการคาดการณ์ว่าจำนวนของศตวรรษิกชนจะเพิ่มจำนวนเร็วขึ้นในอนาคต ตามข้อมูลของสำนักงานสถิติแห่งชาติในสหราชอาณาจักร ทารกหนึ่งในสามที่เกิดใน ค.ศ. 2013 ในสหราชอาณาจักร คาดว่าจะมีชีวิตอยู่ได้ถึง 100 ปี
คณะศิลปศาสตร์ มหาวิทยาลัยขอนแก่น
คณะศิลปศาสตร์ มหาวิทยาลัยขอนแก่น () เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ
คณะศิลปศาสตร์ มหาวิทยาลัยขอนแก่น ได้เริ่มก่อตั้งตาม คำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่างๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ซึ่งหนึ่งในนั้นคือ คณะศิลปศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน มหาวิทยาลัยขอนแก่น วิทยาเขตหนองคาย ประกาศ ณ วันที่ 4 กรกฎาคม 2555
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
วอลเลย์บอลชายเวิลด์คัพ 2015
วอลเลย์บอลชายเวิลด์คัพ 2015 () เป็นการแข่งขันวอลเลย์บอลชายระหว่างประเทศ จะจัดแข่งขันระหว่างวันที่ 8-23 กันยายน พ.ศ. 2558 ณ ประเทศญี่ปุ่น ซึ่งเป็นส่วนหนึ่งของวอลเลย์บอลรอบคัดเลือกโอลิมปิกฤดูร้อน 2016 โดย 2 ทีมที่ดีที่สุดในการแข่งขันครั้งนี้จะได้รับสิทธิ์เข้าแข่งขันกีฬาโอลิมปิกฤดูร้อน 2016 ในริโอเดจาเนโร, ประเทศบราซิล และเข้าร่วมกับบราซิลโดยเป็นประเทศเจ้าภาพ
12 ทีมที่ผ่านการคัดเลือกเข้ามาเล่นในรายการนี้ มาจาก:
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
การแข่งขันจะดำเนินการโดยทั้ง 12 ทีมแข่งขันโดยพบกันหมด ซึ่งแต่ละทีมทำการแข่งขันจำนวน 11 แมทช์ ผลการแข่งขันถูกรวมตลอดทั้งทัวนาเมนท์แล้วตัดสินตามคะแนนที่ได้
รอบที่ 1 (จำนวน 30 แมทช์ แข่งขัน 5 วัน): แข่งขันกันภายในกลุ่ม
รอบที่ 2 และ 3 (จำนวน 36 แมทช์ แข่งขัน 6 วัน): แข่งขันกันทีมต่างกลุ่ม
อันดับโลกเอฟไอวีบี ณ 13 ตุลาคม 2557 ที่แสดงในวงเล็บ
หัวดับเพลิง
หัวดับเพลิง () เป็นหัวจ่ายน้ำพิเศษที่ช่วยให้นักดับเพลิง
สามารถดึงน้ำจากท่อประปาใหญ่ของท้องถิ่นมาใช้ในการดับเพลิงได้
ลักษณะของหัวดับเพลิงในปัจจุบัน จะเป็นเสาโลหะเตี้ยสีแดงและมีช่องใช้สำหรับต่อกับสายดับเพลิง
โดยจะตั้งอยู่บนทางเท้าในบริเวณชุมชนหรือย่านที่อยู่อาศัย
เมื่อเกิดเพลิงใหม้ นักดับเพลิงจะนำสายดับเพลิงมาต่อและล็อกกับช่องบนหัวดับเพลิง
จากนั้นใช้ประแจขันเปิดวาล์วบนหัวดับเพลิง ก็จะได้น้ำแรงดันสูงออกมาช่วยในการดับเพลิง
คณะบริหารธุรกิจ มหาวิทยาลัยขอนแก่น
คณะบริหารธุรกิจ มหาวิทยาลัยขอนแก่น () เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
เดอะแมนฮูมิสทุกฮิสไวฟ์ฟอร์เอแฮตแอนด์อัธเธอร์คลินิเคิลเทลส์
เดอะแมนฮูมิสทุกฮิสไวฟ์ฟอร์เอแฮตแอนด์อัธเธอร์คลินิเคิลเทลส์ (, ท. ชายผู้สำคัญผิดว่าภรรยาตนเป็นหมวกและนิทานคลินิกอื่น") เป็นหนังสือที่พิมพ์ในปี ค.ศ. 1985 ของประสาทแพทย์ โอลิเวอร์ แซ็กส์ อธิบายประวัติผู้ป่วยของคนไข้เขาบางคน ชื่อหนังสือมาจากกรณีศึกษาของชายผู้มีภาวะเสียการระลึกรู้ทางตา (visual agnosia) คือ "ชายผู้สำคัญผิดว่าภรรยาตนเป็นหมวก" ซึ่งมีการใช้ไปเป็นเรื่องอุปรากรที่เปิดฉากในปี ค.ศ. 1986
หนังสือมี 24 บทที่แบ่งออกเป็น 4 ภาค
แต่ละภาคเป็นเรื่องเกี่ยวกับประเด็นหนึ่งของหน้าที่ในสมอง
เช่นเรื่องความบกพร่องและเรื่องความเกินที่มีใน 2 ภาคแรก (โดยมีการเน้นที่สมองซีกขวา)
ในขณะที่ภาคที่ 3 และที่ 4 พรรณนาถึงสิ่งที่ปรากฏโดยอัตวิสัยกับคนไข้
โดยกล่าวถึงเหตุการณ์ที่มีการระลึกถึงเหตุการณ์ในอดีตโดยไม่มีสาเหตุ การรับรู้ที่เพี้ยนไป และความสามารถและลักษณะที่น่าอัศจรรย์ในบุคคลพิการทางสมอง
บทต่าง ๆ ในหนังสือรวมทั้ง
ตำบลนาพูน
ตำบลนาพูนตั้งอยู่ในเขตอำเภอวังชิ้น จังหวัดแพร่ ห่างจากจังหวัดแพร่ประมาณ 80 กิโลเมตร ห่างจากอำเภอวังชิ้นประมาณ 30 กิโลเมตร สำหรับองค์การบริหารส่วนตำบลนาพูนตั้งอยู่ในพื้นที่ หมู่ที่ 3 บ้านนาปลากั้ง ตำบลนาพูน อำเภอวังชิ้น จังหวัดแพร่ ตั้งอยู่ติดกับเส้นทางหลวงชนบทสายอำเภอเด่นชัย – อำเภอวังชิ้น พร 1125 หลักกิโลเมตรที่ 3
ตำบลนาพูนตั้งอยู่ในเขตอำเภอวังชิ้น จังหวัดแพร่ ห่างจากจังหวัดแพร่ประมาณ ๘๐ กิโลเมตร ห่างจากอำเภอวังชิ้นประมาณ ๓๓ กิโลเมตร
มีพื้ที่ทั้งหมด ๒๒๓,๔๒๐ ไร่ หรือ ๓๕๗.๔๗ ตารางกิโลเมตร
รวมแล้วตำบลนาพูน มีประชากรทั้งหมด 7,565 คน ชาย 3,799 คน หญิง 3,766 คน และมีครัวเรือนทั้งหมด 2,497 ครัวเรือน
http://www.napoon.go.th/view-6.html
การอุทธรณ์โดยผล
การอุทธรณ์โดยผล (, , คำละตินแปลว่า การให้เหตุผลโดยผลที่จะเกิดขึ้น) เป็นการให้เหตุผลที่สรุปว่าสมมติฐาน (โดยทั่ว ๆ ไปเป็นความเชื่อ) เป็นจริงหรือไม่จริง อาศัยเพียงว่าประเด็นที่ตั้งขึ้นจะนำไปสู่ผลที่น่าพึงใจหรือไม่น่าพึงใจ
การให้เหตุผลเช่นนี้อาศัย การอุทธรณ์โดยอารมณ์ (appeal to emotion) และเป็นเหตุผลวิบัติชนิดหนึ่ง
เพราะว่า ความน่าพึงใจของผลไม่ได้ทำให้เหตุผลนั้นเป็นจริง
นอกจากนั้นแล้ว เพราะมีการจำแนกว่า ผลนั้นน่าพึงใจหรือไม่น่าพึงใจ
การให้เหตุผลเช่นนี้จะมีมุมมองที่เป็นอัตวิสัยโดยธรรมชาติ คือเป็นจริงสำหรับบางบุคคลเท่านั้น (เทียบกับเหตุผลที่ควรจะเป็นปรวิสัย คือเป็นความจริงกับทุก ๆ คน)
การให้เหตุผลที่อาศัยการอุทธรณ์โดยผลโดยทั่วไปจะมีสองรูปแบบ
ดังนั้น จึงมีลักษณะคล้ายกับเหตุผลวิบัติโดย wishful thinking (ความคิดประกอบด้วยความหวัง)
ในนิติศาสตร์ การให้เหตุผลโดยความไม่สะดวกหรือที่เรียกว่า "argumentum ab inconvenienti" เป็นการอุทธรณ์โดยผลที่ไม่มีความวิบัติ (คือไม่มีเหตุผลวิบัติ)
เพราะว่า การให้เหตุผลเช่นนี้ต้องการที่จะแสดงว่า การกระทำที่เสนอนั้นจะทำให้เกิดความยากลำบากเกินเหตุ
ยกตัวอย่างเช่น การให้เหตุผลเช่นนี้เพื่อค้านกฎหมายที่จะบังคับผู้ให้กู้เงินแบบมีการจำนองทรัพย์สิน ต้องตรวจสอบว่าผู้ที่ต้องการยืมเงินนั้นมีสิทธิ์ต่อทรัพย์สินนั้นจริง ๆ โดยสอบถามกับสำนักงานศาลทุก ๆ สำนักงานทั่วประเทศ
PubMed Central
PubMed Central (ตัวย่อ PMC) เป็นฐานข้อมูลที่ใช้เก็บบทความทางวิชาการฉบับเต็ม ที่สามารถเข้าถึงได้เป็นสาธารณะโดยไม่เสียค่าใช้จ่าย เป็นบทความซึ่งได้รับการตีพิมพ์เผยแพร่ในวารสารเกี่ยวกับชีวการแพทย์ (biomedical) และวิทยาศาสตร์ชีวภาพ (life sciences) โดยเป็นฐานข้อมูลเพื่องานวิจัยที่สำคัญฐานหนึ่งที่พัฒนาโดยศูนย์ข้อมูลเทคโนโลยีชีวภาพแห่งชาติ (National Center of Biotechnology Information; NCBI) ซึ่งเป็นส่วนหนึ่งของสถาบันสุขภาพแห่งชาติ (สหรัฐอเมริกา) (National Institute of Health; NIH)
ข้อมูลใน PMC ไม่ได้มีแต่ข้อความในเอกสารเท่านั้น แต่จะมีการสร้างดัชนีและการเปลี่ยนรูปแบบของข้อความ 
เพื่อประกอบข้อความกับเมทาเดตา, ศัพท์การแพทย์ที่มีลิงก์ทางภววิทยา (medical ontologies), และตัวระบุเฉพาะ (unique identifiers) ที่เพิ่มคุณค่าให้กับบทความโดยมีโครงสร้างเป็น XML
เนื้อหาที่บรรจุอยู่ใน PMC สามารถเชื่อมโยงไปยังฐานข้อมูลอื่น ๆ ของ NCBI และสามารถเข้าถึงได้โดยระบบค้นหาและค้นคืน Entrez (เป็นเครื่องมือการค้นหา ของ NCBI) 
ซึ่งเพิ่มประสิทธิภาพการค้นหา การอ่าน และการต่อยอดคลังความรู้ทางชีวการแพทย์นี้ ให้แก่สาธารณชน
อะฮัด อิสราฟิล
อะฮัด อิสราฟิล () เป็นผู้เคราะห์ร้ายถูกยิงด้วยปืนที่มาจากเมืองเดตัน รัฐโอไฮโอ ประเทศสหรัฐอเมริกา
เป็นกรณีที่น่าอัศจรรย์เพราะรอดชีวิตมาได้จากความบาดเจ็บที่ทำลายซีกสมองของเขาเกือบทั้งหมดซีกหนึ่ง
คือ ในปี ค.ศ. 1987 เมื่อมีวัย 14 ปี อะฮัดถูกยิงที่ศีรษะในที่ทำงานเมื่อนายจ้างของเขาปัดปืนตกลงที่พื้น
หลังจากผ่านการผ่าตัดที่ใช้เวลานานถึง 5 ช.ม. เขาได้ทำให้คุณหมอทั้งหลายเกิดความอัศจรรย์โดยพยายามที่จะพูด
ความบาดเจ็บนั้นทำลายเนื้อเยื่อในสมองครึ่งศีรษะของเขา แต่ว่ามีหนังศีรษะที่เหลือรอดมาได้
หลังจากที่ น.พ. เจมส์ อะเพโซส์ ได้เติมส่วนพร่องในศีรษะของเขาให้เต็มด้วยซิลิโคน
ก็มีการเย็บหนังศีรษะกลับเข้าที่เดิมซึ่งหลังจากที่ผมงอกขึ้นก็ดูปกติดี
แม้ว่าปัจจุบันอะฮัดจะต้องใช้รถเข็นสำหรับคนไข้ แต่เขาก็ได้กลับคืนมาซึ่งการใช้สอยอวัยวะโดยมากของเขา แม้จนกระทั่งว่าได้เรียนจบปริญญา
เขาได้ปรากฏตัวในรายการโทรทัศน์ต่าง ๆ เป็นต้นว่าริปลีย์ เชื่อหรือไม่
จิตวิเคราะห์
จิตวิเคราะห์ () เป็นชุดทฤษฎีและเทคนิคจิตวิทยาและจิตบำบัดที่เกี่ยวข้อง ซึ่งเดิมแพทย์ชาวออสเตรีย ซิกมุนด์ ฟรอยด์ ทำให้แพร่หลายและบางส่วนกำเนิดจากงานด้านการรักษาของโยเซฟ บรอแยร์ (Josef Breuer) และอื่น ๆ นับแต่นั้น จิตวิเคราะห์ได้ขยายและมีการทบทวน ปฏิรูปและพัฒนาในทิศทางต่าง ๆ เดิมโดยผู้ร่วมงานและศิษย์ของฟรอยด์ เช่น อัลเฟรด อัดแลร์และคาร์ล กุสทัฟ ยุงผู้พัฒนาความคิดของตนเองเป็นเอกเทศจากฟรอยด์ นักจิตวิทยาฟรอยด์ใหม่ (neo-Freudian) สมัยหลังมีเอริช ฟรอมม์, คาเริน ฮอร์ไน, แฮร์รี สแทก ซัลลิแวนและฌัค ลาคา (Jacques Lacan)
หลักพื้นฐานของจิตวิเคราะห์มีดังนี้
ในจิตวิเคราะห์ มีอย่างน้อย 22 ทฤษฎีเกี่ยวกับพัฒนาการทางจิตของมนุษย์ แนวทางสู่การรักษาหลายแนวทางที่เรียก "จิตวิเคราะห์" ก็มีหลากหลายเช่นเดียวกับทฤษฎี คำนี้ยังหมายถึง วิธีการวิเคราะห์พัฒนาการของเด็กอย่างหนึ่งด้วย
นักจิตวิทยาแบบฟรอยด์หมายความถึงประเภทการรักษาเจาะจงซึ่งผู้ป่วยวิเคราะห์ (analysand) แสดงความคิดของตนออกมาเป็นคำพูด ซึ่งรวมการเชื่อมโยงเสรี (free association) ความเพ้อฝันและฝัน ซึ่งนักวิเคราะห์จะชักนำความขัดแย้งไร้สำนึกที่ก่อให้เกิดอาการของผู้ป่วยและปัญหาบุคลิกออกมา แล้วตีความให้ผู้ป่วยเพื่อสร้างการหยั่งรู้ตนเองเพื่อทุเลาปัญหา นักิวเคราะห์เผชิญและระบุการป้องกัน ความปรารถนาและความรู้สึกผิดพยาธิวิทยาของผู้ป่วยให้ชัด ผ่านการวิเคราะห์ความขัดแย้งซึ่งรวมความขัดแย้งอันมีผลต่อการต่อต้านและที่เกี่ยวข้องกับกระบวนการถ่ายทอดปฏิกิริยาที่ถูกบิดเบือนให้นักวิเคราะห์ การรักษาจิตวิเคราะห์สามารถสร้างสมมุติฐานว่าผู้ป่วยเป็นศัตรูที่เลวร้ายที่สุดของตนในจิตไร้สำนึกอย่างไร จิตไร้สำนึก ปฏิกิริยาเชิงสัญลักษณ์ซึ่งมีประสบการณ์เป็นตัวกระตุ้นก่ออาการได้อย่างไร
จิตวิเคราะห์ได้รับการวิจารณ์จากแหล่งที่มากว้างขวาง นักวิจารณ์จิตวิเคราะห์สำคัญคนหนึ่งว่า จิตวิเคราะห์เป็นวิทยาศาสตร์เทียม กระนั้น จิตวิเคราะห์มีอิทธิพลแข็งแรงในสาขาจิตเวชศาสตร์ และในบางส่วนของสาขาอื่น
เวิลด์เกมส์ 2001
เวิลด์เกมส์ 2001 () การแข่งขันนี้จัดขึ้นที่อะกิตะ ประเทศญี่ปุ่น
สนามกีฬาอะกิตะยาบาเซะ
สนามกีฬาอะกิตะยาบาเซะ () ตั้งอยู่ที่เมืองอะกิตะ ประเทศญี่ปุ่น
ในปี ค.ค. 2001 สนามกีฬาแห่งนี้เป็นสนามกีฬาหลักของกีฬาเวิลด์เกมส์ ครั้งที่ 6 ที่ญี่ปุ่นเป็นเจ้าภาพ
วัยมันพันธุ์อสูร
วัยมันพันธุ์อสูร เป็นละครโทรทัศน์ แนวแฟนตาซี ผลิตโดย มุมใหม่ โดย ธีระศักดิ์ พรหมเงิน บทประพันธ์โดย ทียา บทโทรทัศน์โดย ทียา / ปันฝัน กำกับการแสดงโดย นท พูนไชยศรี ออกอากาศทุกวันจันทร์ - ศุกร์ เวลา 18.15 - 18.45 น. โดยเริ่มออกอากาศตอนแรกวันที่ 9 กันยายน พ.ศ. 2557 - 4 มีนาคม พ.ศ. 2558 ทาง ช่อง 7 สี และ ช่อง 7 HD
วิภาษวิธี
วิภาษวิธี () เป็นวิธีการถกเถียงเพื่อระงับความไม่ลงรอยซึ่งอยู่กลางปรัชญายุโรปและอินเดียมาแต่สมัยโบราณ คำว่า dialectic กำเนิดในกรีซโบราณ และเพลโตทำให้แพร่หลายในบทสนทนาโสเครตีส วิภาษวิธีเป็นวจนิพนธ์ระหว่างบุคคลตั้งแต่สองคนขึ้นไปที่มีมุมมองต่างกันเกี่ยวกับหัวเรื่องหนึ่ง ซึ่งปรารถนาสถาปนาความจริงของสสารที่มีการถกเถียงด้วยเหตุผลชี้นำ
คำว่า วิภาษวิธี ไม่เป็นไวพจน์กับคำว่า การอภิปราย (debate) แม้ตามทฤษฎี ผู้อภิปรายไม่จำเป็นต้องมีอารมณ์ร่วมในมุมมองของตน แต่ในทางปฏิบัติ ผู้อภิปรายมักแสดงความยึดติดทางอารมณ์ซึ่งอาจบดบังการตัดสินด้วยเหตุผลได้ ผู้อภิปรายชนะโดยการโน้มน้าวฝ่ายตรงข้าม พิสูจน์ว่าการให้เหตุผลของตัวถูกต้อง หรือพิสูจน์ว่าการให้เหตุผลของฝ่ายตรงข้ามผิดรวมกัน การอภิปรายไม่จำเป็นต้องระบุผู้ชนะหรือผู้แพ้ชัดเจนในทันที ทว่า บ่อยครั้งผู้ชนะชัดเจนมักตัดสินโดยผู้พิพากษา คณะลูกขุนหรือโดยการเห็นพ้องต้องกันของกลุ่ม คำว่า วิภาษวิธี ยังไม่เป็นไวพจน์กับคำว่า วาทศิลป์ คือ วิธีหรือศาสตร์วจนิพนธ์ซึ่งมุ่งโน้มน้าว แจ้งหรือกระตุ้นผู้ฟัง นักวาทศิลป์มักใช้มโนทัศน์ เช่น "logos" หรือการอุทธรณ์เหตุผล "pathos" หรือการอุทธรณ์อารมณ์ และ "ethos" หรือการอุทธรณ์จริยศาสตร์ โดยเจตนาเพื่อชักจูงผู้ฟัง
สมเด็จพระวันรัต (จ่าย ปุณฺณทตฺโต)
สมเด็จพระวันรัต นามเดิม จ่าย ฉายา ปุณฺณทตฺโต เป็นสมเด็จพระราชาคณะ เจ้าอาวาสรูปแรกของวัดเบญจมบพิตรดุสิตวนารามราชวรวิหาร และอดีตเจ้าคณะใหญ่หนใต้
สมเด็จพระวันรัต มีนามเดิมว่า จ่าย เกิดเมื่อวันพฤหัสบดีที่ 20 สิงหาคม พ.ศ. 2400 ขึ้น 1 ค่ำ เดือน 10 ปีมะเส็ง เป็นบุตรนายยัง กับนางทรัพย์ ภูมิลำเนาอยู่บ้านรั้วใหญ่ อำเภอบางปะอิน จังหวัดพระนครศรีอยุธยา เมื่ออายุได้ 11 ปี ได้ย้ายมาอยู่วัดสามพระยา เพื่อศึกษาภาษาไทยและภาษาบาลีกับพระมหาฑิต อุทโย ผู้เป็นญาติ
เมื่ออายุ 16 ปี ได้บรรพชาเป็นสามเณร แล้วไปศึกษาธรรมบทกับพระยาโหราธิบดี (บัว) ต่อมาในปี พ.ศ. 2420 ได้อุปสมบทเป็นพระภิกษุที่วัดกำแพง จังหวัดพระนครศรีอยุธยา พระปลัดพูนเป็นพระอุปัชฌาย์ พระปลัดแฟงและพระอาจารย์สอนเป็นคู่พระกรรมวาจาจารย์ บวชแล้วกลับมาเรียนกับพระมหาฑิตต่อ และเรียนมังคลัตถทีปนีกับพระปริยัติธรรมธาดา (ชัง) เมื่อพระมหาฑิตได้รับแต่งตั้งเป็นพระราชาคณะเจ้าอาวาสวัดอรุณราชวรารามราชวรมหาวิหารและวัดมหาธาตุยุวราชรังสฤษฎิ์ราชวรมหาวิหารตามลำดับ ท่านก็ได้ย้ายตามไปอยู่ด้วยด้วยทั้งสองอารามหลังจบการศึกษาท่านยังคงอยู่วัดมหาธาตุฯ ต่อมา จนถึงปีชวด พ.ศ. 2443 โปรดให้อาราธนาไปครองวัดเบญจมบพิตร ต่อมาวันที่ 11 สิงหาคม พ.ศ. 2470 โปรดตั้งเป็นเจ้าคณะมณฑลพายัพ วันที่ 9 สิงหาคม พ.ศ. 2456 ได้รับแต่งตั้งเป็นผู้บัญชาการคณะมณฑลราชบุรี และวันที่ 14 มีนาคม พ.ศ. 2458 จึงโปรดให้บัญชาคณะสงฆ์ฝ่ายเหนือแทนสมเด็จพระมหาวีรวงศ์ (ยัง เขมาภิรโต)สมเด็จพระวันรัต (จ่าย ปุณฺณทตฺโต) เริ่มอาพาธด้วยโรคชรามาตั้งแต่ต้นปี พ.ศ. 2470 อาการทรงกับทรุดเรื่อยมา จนกระทั่งถึงแก่มรณภาพในวันที่ 11 ตุลาคม พ.ศ. 2471 เวลา 07:55 น. สิริอายุได้ 71 ปี 52 วัน พรรษา 51 พระบาทสมเด็จพระปกเกล้าเจ้าอยู่หัวพระราชทานน้ำหลวงอาบศพ โกศไม้สิบสองบรรจุศพ ตั้งบำเพ็ญกุศลศพที่ศาลาบัณณรศภาค ภายในวัดเบญจมบพิตร และโปรดให้พระสวดอภิธรรม 15 วัน
วันที่ 15 พฤษภาคม พ.ศ. 2473 เจ้าพนักงานจัดเตรียมสถานที่ วันต่อมา เวลา 16.00 น. เปลื้องโกศ เชิญลองในออกจากศาลา ขึ้นเสลี่ยง เวียนรอบเมรุแล้วยกขึ้นตั้งเหนือจิตกาธาน ถึงเวลา 17.30 น. พระบาทสมเด็จพระปกเกล้าเจ้าอยู่หัวทรงทอดผ้าบังสุกุลและพระราชทานเพลิงศพแล้วเสด็จกลับ วันรุ่งขึ้นเจ้าภาพเก็บอัฐิตามประเพณี
ปีติพงศ์ พึ่งบุญ ณ อยุธยา
นายปีติพงศ์ พึ่งบุญ ณ อยุธยา ประธานกรรมการคณะกรรมการปฏิรูปประเทศด้านสังคม สมาชิกสภาขับเคลื่อนการปฏิรูปประเทศ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 และ กรรมการผู้ทรงคุณวุฒิในคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ด้านเศรษฐศาสตร์กระทรวงทรัพยากรธรรมชาติและสิ่งแวดล้อม เป็นอดีตรัฐมนตรีว่าการกระทรวงเกษตรและสหกรณ์ ในรัฐบาลของพลเอกประยุทธ์ จันทร์โอชา อดีตปลัดกระทรวงเกษตรและสหกรณ์ และอดีตปลัดกระทรวงทรัพยากรธรรมชาติและสิ่งแวดล้อม
ปีติพงศ์ พึ่งบุญ ณ อยุธยา เกิดเมื่อวันที่ 22 มกราคม พ.ศ. 2490 เป็นบุตรของนายเติมศักดิ์ พึ่งบุญ ณ อยุธยา กับนางประสพสาย พึ่งบุญ ณ อยุธยา สำเร็จการศึกษาระดับปริญญาตรีสาขาเศรษฐศาสตร์ จาก North East Missouri State University และนิติศาสตรบัณฑิต จากมหาวิทยาลัยรามคำแหง ระดับปริญญาโท MPA. จากมหาวิทยาลัยแคลิฟอร์เนียสเตท และหลักสูตรวิทยาลัยป้องกันราชอาณาจักร รุ่นที่ 33
ปีติพงศ์ พึ่งบุญ ณ อยุธยา สมรสกับนางวัฒนพร พึ่งบุญ ณ อยุธยา (สกุลเดิม อินทรกฤษณ์) มีบุตร 1 คน
ปีติพงศ์ เริ่มเข้ารับราชการในตำแหน่งวิทยากร กองศึกษาภาวะเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2514 เคยดำรงตำแหน่งหัวหน้าศูนย์วางแผนภาคเหนือ ในปี พ.ศ. 2516 ถึงปี พ.ศ. 2519 ต่อจากนั้นได้โอนย้ายมาดำรงตำแหน่งผู้อำนวยการกองจัดการปฏิรูปที่ดิน สำนักงานการปฏิรูปที่ดินเพื่อเกษตรกรรม (สปก.) กระทรวงเกษตรและสหกรณ์ จนกระทั่งดำรงตำแหน่งเป็นเลขาธิการ สปก. ในปี พ.ศ. 2530 และเป็นผู้ตรวจราชการกระทรวงเกษตรและสหกรณ์ ในปี พ.ศ. 2533
ในปี พ.ศ. 2535 ได้รับแต่งตั้งเป็นรองปลัดกระทรวงเกษตรและสหกรณ์ จากนั้นในปีเดียวกันได้รับแต่งตั้งเป็นเลขาธิการสำนักงานเศรษฐกิจการเกษตร กระทั่งในปี พ.ศ. 2539 ได้รับแต่งตั้งเป็นรองปลัดกระทรวงอีกครั้ง จนในที่สุดได้รับตำแหน่งปลัดกระทรวงเกษตรและสหกรณ์ เมื่อวันที่ 1 ตุลาคม พ.ศ. 2541 และถูกย้ายไปเป็นที่ปรึกษานายกรัฐมนตรีฝ่ายข้าราชการประจำ เมื่อวันที่ 24 เมษายน พ.ศ. 2546 และในปี พ.ศ. 2547 ได้รับแต่งตั้งเป็นปลัดกระทรวงทรัพยากรธรรมชาติและสิ่งแวดล้อม
ต่อมาในปี พ.ศ. 2549 ได้รับแต่งตั้งเป็นประธานกรรมการสถาบันวิจัยและพัฒนาพื้นที่สูง (องค์การมหาชน) นับเป็นประธานกรรมการคนแรกของสถาบัน ต่อมาในปี พ.ศ. 2555 ได้รับแต่งตั้งเป็นประธานกรรมการขององค์การมหาชนอีก 2 แห่ง คือ ศูนย์ความเป็นเลิศด้านชีววิทยาศาสตร์ (องค์การมหาชน) และสำนักงานพัฒนาเศรษฐกิจจากฐานชีวภาพ (องค์การมหาชน)
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของพลเอกประยุทธ์ จันทร์โอชา
ในวันที่ 6 พฤศจิกายน พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการพันธุ์พืช จำนวน 9 ราย
ในวันที่ 4 ธันวาคม พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการควบคุมยาง จำนวน 7 ราย
ในปี พ.ศ. 2560 พลเอก ประยุทธ์ จันทร์โอชา แต่งตั้งเขาเป็น ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
พรชัย รุจิประภา
พรชัย รุจิประภา เป็น ประธานกรรมการในคณะกรรมการปฏิรูปประเทศด้านพลังงาน อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา อดีตปลัดกระทรวงพลังงาน และอดีตปลัดกระทรวงวิทยาศาสตร์และเทคโนโลยี
พรชัย รุจิประภา หรือ ดร.พรชัย รุจิประภา เกิดเมื่อวันที่ 19 เมษายน พ.ศ. 2495 เป็นบุตรของนายเทียม กับนางทวี รุจิประภา สำเร็จการศึกษาระดับปริญญาตรีด้านอุตสาหกรรมเกษตร จากมหาวิทยาลัยเกษตรศาสตร์ ระดับปริญญาโท รัฐประศาสนศาสตร์ จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาโท-เอก ด้านเศรษฐศาสตร์ จากมหาวิทยาลัยเพนซิลเวเนีย
พรชัย สมรสกับนางอุษา รุจิประภา (สกุลเดิม เพิ่มพูน) เลขานุการกรมความร่วมมือระหว่างประเทศ กระทรวงการต่างประเทศ
พรชัย รุจิประภา เคยดำรงตำแหน่งรองเลขาธิการคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2542 เป็นรองปลัดกระทรวงพลังงาน ในวันที่ 3 กรกฎาคม ปี พ.ศ. 2546 และเป็นปลัดกระทรวงพลังงาน ในวันที่ 1 ตุลาคม พ.ศ. 2549 ในช่วงรัฐบาลพลเอกสุรยุทธ์ จุลานนท์ ระหว่างดำรงตำแหน่งปลัดกระทรวงพลังงาน ในรัฐบาล อภิสิทธิ์ เวชชาชีวะ เขาเป็นกรรมการศูนย์อำนวยการแก้ไขสถานการณ์ฉุกเฉิน เขาดำรงตำแหน่งดังกล่าวตั้งแต่วันที่ 7 เมษายน 2553 ถึง 30 กันยายน พ.ศ. 2553เขาพ้นจากตำแหน่งเนื่องจากได้รับการดำรงตำแหน่งปลัดกระทรวงวิทยาศาสตร์และเทคโนโลยี
จากนั้นจึงโอนมาดำรงตำแหน่งปลัดกระทรวงวิทยาศาสตร์และเทคโนโลยี ตั้งแต่วันที่ 1 ตุลาคม พ.ศ. 2553 ในช่วงรัฐบาลนายอภิสิทธิ์ เวชชาชีวะ
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558
สิงหาคม พ.ศ. 2557
สิงหาคม พ.ศ. 2557 เป็นเดือนที่ 8 ของปี พ.ศ. 2557 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
Bochotnica
Bochotnica เป็นหมู่บ้านที่ตั้งอยู่ทางทิศตะวันออกเฉียงใต้ของประเทศโปแลนด์ มีพื้นที่ 20 ตารางกิโลเมตร ประชากร 1,500คน (พ.ศ. 2547) ความหนาแน่นของประชากร 75 คนต่อตารางกิโลเมตร ปัจจุบันมีนายกเทศมนตรีคือ แอฟา กรุซซา
เพื่อนรักเพื่อนร้าย
เพื่อนรักเพื่อนร้าย เป็นละครโทรทัศน์ไทย ที่ถูกสร้างครั้งแรกเมื่อปี พ.ศ. 2549 โดย กันตนา บทประพันธ์โดย สุขุมปัญญา และบทโทรทัศน์โดย คนหลังม่าน กำกับการแสดงโดย อนุวัฒน์ ถนอมรอด ออกอากาศทาง สถานีโทรทัศน์สีกองทัพบกช่อง 7 ทุกคืนวันพุธ-วันพฤหัสบดี เวลา 20.30 - 22.30 น. นำแสดงโดย ธาวิน เยาวพลกุล, เอมี่ กลิ่นประทุม, วัชรบูล ลี้สุวรรณ, อารยา เอ ฮาร์เก็ต และนักแสดงอีกมากมาย ออกอากาศครั้งแรกเมื่อวันที่ 7 กันยายน พ.ศ. 2549–25 ตุลาคม พ.ศ. 2549
ไรอัน กุซแมน
ไรอัน กุซแมน (, เกิด 21 กันยายน ค.ศ. 1987) นักแสดงและนายแบบชาวอเมริกัน เขาเป็นที่รู้จักในสังคมเมื่อรับบท Sean Asa ในภาพยนตร์เรื่อง สเต็ปโดนใจ หัวใจโดนเธอ (Step Up) ซึ่งส่งผลให้เขากลายเป็นนายแบบในเวลาต่อมา
เขาเกิดในเมือง Abilene รัฐเท็กซัส ผู้ปกครองของเขาคือ Lisa (née Hudson) มารดา, Ray Guzman บิดา และมีพี่ชายอีกหนึ่งคนคือ Steve. ต่อมาเขาย้ายไปเมืองแซคราเมนโต รัฐแคลิฟอร์เนีย โดยแม่ของเขาเป็นชาวเมืองนี้และอาศัยอยู่เมืองนี้ตั้งแต่ยังเด็ก ต่อมาเขาเข้าเรียนที่ Sierra College พ่อเขาเป็นชาวเม็กซิโก ส่วนแม่เขาเกิดที่รัฐแคลิฟอร์เนีย และมีเชื้อสายอังกฤษ สกอตแลนด์ เยอรมัน ฝรั่งเศส และเนเธอร์แลนด์
มีนาคม ค.ศ. 2013 เขารับบท Jake ในซีรีส์ทีวีเรื่อง Pretty Little Liars และคบหากับ Aria Montgomery
หนุมานประสานกาย
หนุมานประสานกาย () เป็นพืชชนิดหนึ่ง อยู่ในวงศ์เล็บครุฑ (Araliaceae)
เป็นไม้พุ่มสูงประมาณ 1-4 เมตร แตกกิ่งก้านต่ำใกล้พื้นดิน เปลือกต้นสีเรียบเป็นสีน้ำตาล ใบเป็นใบประกอบแบบนิ้วมือ ดอกออกเป็นช่อที่ปลายกิ่ง ดอกมีขนาดเล็กสีขาว ผลมีเนื้อนิ่มรูปทรงกลมขนาดเล็ก
หนุมานประสานกาย ใช้เป็นพืชสมุนไพรไทย ใช้ประโยชน์ในการรักษาโรค โดยใช้ใบสดเล็ก ๆ เคี่ยวให้เหลือ 1 ใน 3 ดื่มเป็นน้ำวันละ 2 ครั้ง ก่อนมื้ออาหารเช้า-เย็น เป็นเวลา 49 วัน รักษาโรคหืด
คณะสังคมศาสตร์บูรณาการ มหาวิทยาลัยขอนแก่น
คณะสังคมศาสตร์บูรณาการ มหาวิทยาลัยขอนแก่น () เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ
พ.ศ. 2541 มหาวิทยาลัยขอนแก่น ได้ดำเนินการบริหารจัดการในรูปแบบวิทยาเขต ของ มหาวิทยาลัยขอนแก่น ณ จังหวัดหนองคาย ภายใต้ชื่อ “มหาวิทยาลัยขอนแก่น วิทยาเขตหนองคาย” โดยมี การแบ่งหน่วยการเรียนการสอนในรูปแบบสาขาวิชาจำนวน 2 สาขาวิชาคือ สาขาวิชาการเงิน และสาขาวิชา เศรษฐศาสตร์และได้เปิดรับนักศึกษารุ่นแรกใน 2 หลักสูตรคือ หลักสูตรบริหารธุรกิจบัณฑิต สาขาวิชา การเงิน จำนวน 18 คน และเศรษฐศาสตรบัณฑิต สาขาวิชาเศรษฐศาสตร์ จำนวน 20 คน
พ.ศ. 2547 มหาวิทยาลัยขอนแก่น วิทยาเขตหนองคายได้ปรับโครงสร้างการบริหารจัดการเป็น รูปแบบสายวิชา โดยได้ทำ การรวมสาขาวิชาที่เกี่ยวข้องเป็นกลุ่มสายวิชา และได้ทำการจัดตั้งเป็นสายวิชา มนุษยศาสตร์และสังคมศาสตร์ประยุกต์ และได้เปิดสอนนักศึกษาในหลักสูตรเศรษฐศาสตร์ นิติศาสตร์ 
พ.ศ. 2552 มนุษยศาสตร์และสังคมศาสตร์ประยุกต์ ได้เปิดสอนนักศึกษาในหลักสูตรรัฐประศาสนศาสตร์บัณฑิต สาขาการปกครองท้องถิ่น เพิ่มมาอีกหนึ่งหลักสูตรรวมเป็น 3 หลักสูตร
พ.ศ. 2555 มหาวิทยาลัยขอนแก่น วิทยาเขตหนองคายได้ปรับโครงสร้างการบริหารจากเดิมใน รูปแบบสายวิชาเป็นการบริหารจัดการแบบคณะวิชา และได้จัดตั้งเป็นคณะสังคมศาสตร์บูรณาการ ตามมติความเห็นชอบจากสภามหาวิทยาลัยขอนแก่น เมื่อวันที่ 4 กรกฎาคม พ.ศ. 2555 มีฐานะเป็นหน่วยงานในกำกับ ภายใต้สำนักงานอธิการบดีเพื่อให้เกิดการบริหารงานมหาวิทยาลัยขอนแก่นที่สอดคล้องกับการเปลี่ยนแปลง ของกระแสสังคม โดยปัจจุบันในปีการศึกษา 2557 คณะสังคมศาสตร์บูรณาการมีหลักสูตรระดับปริญญาตรีจำนวน 3 หลักสูตร ประกอบด้วย คณะสังคมศาสตร์บูรณาการ เปิดสอน 4 หลักสูตร ดังนี
ความหมาย ของตราสัญลักษณ์นี้ สื่อถึง มหาวิทยาลัยขอนแก่น วิทยาเขตหนองคาย คณะสังคมศาสตร์บูรณาการ เป็นคณะที่มีการบูรณาการของศาสตร์การเรียนรู้ในสังคม เพื่อตอบสนองตามแนวเศรษฐกิจพอเพียง และเพื่อสังคม
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
ข้าวสวย
ข้าวสวย หมายถึงข้าวที่ผ่านกระบวนการนึ่ง หรือการต้มให้เดือด อย่างใดอย่างหนึ่ง ข้าวสวยเป็นอาหารหลักในประเทศอินโดนีเซีย เกาหลี จีน ญี่ปุ่น มาเลเซีย บังกลาเทศ อินเดีย ปากีสถาน เวียดนาม ไทย พม่า ฟิลิปปินส์ และประเทศในลาตินอเมริกา และทวีปเอเชียอีกจำนวนมาก ข้าวสวยยังเป็นส่วนผสมหลักในอาหารหลาย ๆ จานด้วย
ซามี อัลญาบิร
ซามี อับดุลลอฮ์ อัลญาบิร (อังกฤษ:Sami Abdullah Al-Jaber, ) เป็นอดีตนักฟุตบอลชื่อดังของทีมชาติซาอุดิอาระเบีย ประสบความสำเร็จอย่างมากมายกับอัลฮิลาล และเป็นชาวซาอุดิอาระเบียคนแรกที่ได้เล่นในลีกอังกฤษ กับสโมสรวูล์ฟแฮมป์ตัน วันเดอร์เรอร์ส
ในนามทีมชาติซาอุดิอาระเบีย ซามี อัลญาบิร เป็นผู้ทำประตูสูงสุดอันดับสองที่ 46 ประตู จากการลงสนาม 156 นัด เป็นรองเพียงแค่มะญีด อับดุลลอฮ์ ที่เป็นดาวซัลโวสูงสุดในทีมชาติ
โดย อัลญาบิร เป็นนักฟุตบอลจากทวีปเอเซียที่มีโอกาสเล่นในฟุตบอลโลกถึง 4 สมัย ตั้งแต่ฟุตบอลโลก 1994 ถึงฟุตบอลโลก 2006 และยิงประตูในฟุตบอลโลกได้รวม 3 ประตู นอกจากนี้ยังเป็นหนึ่งในทีมชาติซาอุดิอาระเบียชุดคว้าแชมป์ เอเชียนคัพ ปี 1996 อีกด้วย
กล่องดนตรี
กล่องดนตรี () เป็นเครื่องดนตรีเล่นอัตโนมัติชนิดหนึ่ง
ซึ่งมีลักษณะเป็นกล่องไม้ ด้านในมีกลไกเป็นทรงกระบอกหรือจานโลหะที่มีปุ่มเล็กๆ ยื่นออกมาจำนวนมาก
เรียงตามจังหวะกับระดับโน้ตดนตรี และมีเข็มโลหะขนาดต่างๆ ซึ่งเป็นตัวกำเนิดเสียง
ติดตั้งเรียงตัวขวางทางหมุนของปุ่มโลหะเหล่านั้น
เมื่อผู้ใช้ไขลานของกล่อง ทรงกระบอกหรือจานโลหะนั้นจะหมุน
ทำให้ปุ่มโลหะเคลื่อนเข้ากระทบและดีดเข็มโลหะที่ติดตั้งไว้ เกิดเป็นเสียงดนตรี
กล่องดนตรีที่ซับซ้อนขึ้น อาจจะมีทรงกระบอกหรือจานโลหะหลายชิ้น
หรืออาจจะมีการติดตั้งกระดิ่งหรือกลองขนาดเล็กเพิ่มเติมอยู่ภายในด้วย
แม่น้ำอีโบลา
แม่น้ำอีโบลา () เป็นแม่น้ำที่อยู่ทางเหนือของสาธารณรัฐประชาธิปไตยคองโกและเป็นต้นน้ำของแม่น้ำมอนกาลาและเป็นสาขาของแม่น้ำคองโก มีความยาว 250 กิโลเมตร ใน พ.ศ. 2519 มีการค้นพบไวรัสอีโบลาครั้งแรกใกล้แม่น้ำสายนี้ จึงนำชื่อแม่น้ำมาตั้งเป็นชื่อไวรัส
พฤติกรรมนิยม
พฤติกรรมนิยม () เป็นแนวทางสู่จิตวิทยาซึ่งรวมปรัชญา วิธีวิทยาและทฤษฎีบางส่วน กำเนิดขึ้นในต้นคริสต์ศตวรรษที่ 20 เป็นปฏิกิริยาต่อจิตวิทยา "มโนนิยม" ซึ่งมักลำบากในการพยากรณ์ที่สามารถทดสอบได้โดยใช้วิธีทดลองอย่างเคร่งครัด หลักพื้นฐานของพฤติกรรมนิยมดังที่แสดงในงานเขียนของจอห์น บี. วัตสัน, บี. เอฟ. สกินเนอร์ และอื่น ๆ คือ จิตวิทยาควรเกี่ยวข้องกับพฤติกรรมของบุคคลและสัตว์ที่สังเกตได้ มิใช่เหตุการณ์สังเกตไม่ได้ที่เกิดในจิต สำนักคิดพฤติกรรมนิยมถือว่าพฤติกรรมดังกล่าวสามารถอธิบายทางวิทยาศาสตร์ได้โดยไม่ต้องอาศัยทั้งเหตุการณ์จิตวิทยาภายในหรือการตีความสมมุติฐาน เช่น ความคิดความเชื่อ
นับแต่จิตวิทยายุคต้นในคริสต์ศตวรรษที่ 19 สำนักคิดพฤติกรรมนิยมมีลักษณะควบร่วมกับขบวนการจิตวิเคราะห์และเกสตัลท์ในจิตวิทยาจนคริสต์ศตวรรษที่ 20 แต่ยังต่างจากปรัชญาจิตของนักจิตวิทยาเกสตัลท์ในทางสำคัญ อิทธิพลหลักของสำนักคิดนี้คือ อีวาน ปัฟลอฟซึ่งสำรวจการวางเงื่อนไขแบบคลาสสิก (classical conditioning) แม้เขาไม่ได้เห็นด้วยกับพฤติกรรมนิยมหรือนักพฤติกรรมนิยม เอ็ดเวิร์ด ลี ธอร์นไดก์, จอห์น บี. วัตสันผู้ปฏิเสธวิธีอันตรวินิจและมุ่งจำกัดจิตวิทยาเฉพาะวิธีทดลอง และบี. เอฟ. สกินเนอร์ ผู้วิจัยเรื่องการวางเงื่อนไขแบบการกระทำ (operant conditioning)
ในครึ่งหลังของคริสต์ศตวรรษที่ 20 พฤติกรรมนิยมส่วนใหญ่ถูกบดบังเป็นผลจากการปฏิวัติการรู้ แม้สำนักคิดจิตวิทยาพฤติกรรมนิยมและการรู้อาจไม่ลงรอยกันตามทฤษฎี แต่ทั้งสองเสริมกันและกันในากรนำไปใช้รักษาทางปฏิบัติ เช่น การบำบัดการรู้–พฤติกรรมซึ่งมีประโยชน์ที่แสดงได้ในการรักษาพยาธิสภาพบางอย่าง เช่น โรคกลัวอย่างง่าย ความผิดปกติที่เกิดหลังความเครียดที่สะเทือนใจ และการติด นอกเหนือจากนี้ พฤติกรรมนิยมมุ่งสร้างแบบจำลองเบ็ดเสร็จของกระแสพฤติกรรมตั้งแต่มนุษย์เกิดจนตาย
ฮิตะชิรีวาเล
ฮิตะชิรีวาเล (; ) เป็นทีมวอลเลย์บอลหญิงซึ่งตั้งอยู่ ณ ฮิตะชินะกะ จังหวัดอิบะระกิ ประเทศญี่ปุ่น ทีมนี้เข้าแข่งขันในรายการวี.พรีเมียร์ลีก และมีเจ้าของทีมคือฮิตาชิออโตโมทีฟซิสเต็ม
นอกจากนี้ ยังมีนักกีฬาวอลเลย์บอลหญิงทีมชาติญี่ปุ่นทำหน้าที่ร่วมสังกัดสโมสรแห่งนี้หลายราย อาทิ อะริซะ ซะโต, ยุกิโกะ เอะบะตะ, ยุกิโนะ นะงะมะสึ, ซะโอะริ ทะกะฮะชิ รวมไปจนถึงเมะงุมิ คุริฮะระ
ข้อมูล ณ เดือนกันยายน ค.ศ. 2014
วีระ โรจน์พจนรัตน์
นายวีระ โรจน์พจนรัตน์ เป็นรัฐมนตรีว่าการกระทรวงวัฒนธรรมและ ประธานกรรมการส่งเสริมกิจการฮัจย์แห่งประเทศไทย ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงวัฒนธรรม กรรมการสภามหาวิทยาลัยผู้ทรงคุณวุฒิ มหาวิทยาลัยพะเยา
วีระ โรจน์พจนรัตน์ เกิดเมื่อวันที่ 11 มีนาคม พ.ศ. 2495 เป็นบุตรของนายบ้วนเคง แซ่โตว กับนางอุ้ยเอ็ง แซ่ผู้ สำเร็จการศึกษาชั้นประถมศึกษาจากโรงเรียนบางมูลนากราษฎร์อุทิศ ชั้นมัธยมต้นจากโรงเรียนบางมูลนากภูมิวิทยาคม มัธยมปลายจากโรงเรียนอำนวยศิลป์ ระดับปริญญาตรี สาขาสถาปัตยกรรมหลัก จากคณะสถาปัตยกรรมศาสตร์ จุฬาลงกรณ์มหาวิทยาลัย สาขารัฐศาสตร์ จากมหาวิทยาลัยเชียงใหม่ และระดับปริญญาโท สาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์
วีระ โรจน์พจนรัตน์ เริ่มรับราชการในตำแหน่งสถาปนิก ระดับ 3 ประจำโครงการอุทยานประวัติศาสตร์สุโขทัย กรมศิลปากร เมื่อปี พ.ศ. 2521 เป็นเลขานุการกรมศิลปากร ในปี พ.ศ. 2536 ถึงปี พ.ศ. 2542 เป็นรองอธิบดีกรมศิลปากร ในปี พ.ศ. 2542 ถึงปี พ.ศ. 2546 และเป็นรองปลัดกระทรวงวัฒนธรรม ในปี พ.ศ. 2546 ถึงปี พ.ศ. 2549
ในปี พ.ศ. 2549 นายวีระ ได้รับแต่งตั้งเป็นปลัดกระทรวงวัฒนธรรม โดยการสนับสนุนของคุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในรัฐบาลพลเอกสุรยุทธ์ จุลานนท์ จนกระทั่งในปี พ.ศ. 2553 จึงถูกย้ายมาเป็นที่ปรึกษานายกรัฐมนตรีฝ่ายข้าราชการประจำ
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลของพลเอกประยุทธ์ จันทร์โอชา
ในวันที่ 20 พฤศจิกายน พ.ศ. 2557 เขาได้แต่งตั้งคณะกรรมการพิจารณาภาพยนตร์และวีดิทัศน์คณะที่ 2 ถึง 7 จำนวน 42 ราย
ในวันที่ 25 มกราคม พ.ศ. 2559 เขาแต่งตั้งคณะกรรมการพิจารณาภาพยนตร์และวีดิทัศน์ คณะที่1
ในวันที่ 25 มกราคม พ.ศ. 2559 เขาแต่งตั้งคณะกรรมการพิจารณาภาพยนตร์และวีดิทัศน์ คณะกรรมการพิจารณาภาพยนตร์และวีดิทัศน์ คณะที่ 3เพื่อทดแทนตำแหน่งที่ว่าง
คนขายเนื้อสัตว์
คนขายเนื้อสัตว์ คือบุคคลที่ฆ่าสัตว์ ตกแต่งเนื้อสัตว์ ขาย หรือทำทั้งสามอย่างอย่างรวมกัน พวกเขาจะหั่นชิ้นเนื้อสัตว์จำพวกเป็ด ไก่ ปลา และหอยตามรอยตัดที่เป็นมาตรฐานเพื่อขายปลีกหรือขายส่งให้กับร้านอาหาร คนขายเนื้อสัตว์อาจได้รับว่าจ้างจากซูเปอร์มาร์เก็ต ร้านขายของชำ ร้านขายเนื้อสัตว์และตลาดขายปลา โรงฆ่าสัตว์ หรืออาจจะทำอาชีพอิสระก็ได้
การค้าขายยุคโบราณย้อนหลังไปยุคที่มีการเลี้ยงปศุสัตว์ให้เชื่อง คนขายเนื้อสัตว์ก่อตั้งสมาคมในประเทศอังกฤษเมื่อปี ค.ศ. 1272 ทุกวันนี้ ในเขตอำนาจศาลหลาย ๆ เขตเสนอให้มีใบอนุญาตประกอบวิชาชีพให้แก่คนขายเนื้อสัตว์ ในบางพื้นที่ต้องการให้ฝึกงานเป็นเวลา 3 ปี จึงจะสามารถกลายเป็นคนขายเนื้อสัตว์ผู้เชี่ยวชาญได้
คณะวิทยาศาสตร์ประยุกต์และวิศวกรรมศาสตร์ มหาวิทยาลัยขอนแก่น
คณะวิทยาศาสตร์ประยุกต์และวิศวกรรมศาสตร์ มหาวิทยาลัยขอนแก่น () เป็นคณะวิชา สังกัดมหาวิทยาลัยขอนแก่น เปิดสอนถึงระดับปริญญาเอก
คณะวิทยาศาสตร์ประยุกต์และวิศวกรรมศาสตร์ มหาวิทยาลัยขอนแก่น ได้เริ่มก่อตั้งตาม คำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่างๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ซึ่งหนึ่งในนั้นคือ คณะวิทยาศาสตร์ประยุกต์และวิศวกรรมศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน วิทยาเขตหนองคาย ประกาศ ณ วันที่ 4 กรกฎาคม 2555
จึงเป็นที่มาของการจัดตั้งคณะวิทยาศาสตร์ประยุกต์และวิศวกรรมศาสตร์ โดยมีระบบบริหารจัดการภายใต้ระเบียบมหาวิทยาลัยขอนแก่น ว่าด้วย การบริหารงานของ วิทยาเขตหนองคาย มหาวิทยาลัยขอนแก่น พ.ศ. 2555 มีพันธกิจหลักในการผลิตบัณฑิตที่มีความรอบรู้วิชาการ มีความพร้อมในการทำงาน มีคุณธรรมและจริยธรรม การพัฒนาองค์ความรู้ด้านต่างๆ มุ่งสู่การพัฒนาที่ยั่งยืน การให้บริการสังคมทั้งทางวิชาการและวิชาชีพ การส่งเสริมและทำนุบำรุงศิลปวัฒนธรรม ขนบธรรมเนียมประเพณีท้องถิ่น ตลอดจนค่านิยมอันดีงาม และมีการบริหารจัดการโดยยึดมั่นในหลักธรรมาภิบาล ส่งเสริมและสนับสนุนความรู้รัก สามัคคี และการอุทิศตนเพื่อองค์กร
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
เอื้องแซะ
เอื้องแซะ Lindi เป็นกล้วยไม้สกุลหวาย ดอกมีกลิ่นหอม กลีบดอกสีขาวปลายกลีบเรียวแหลม หูปากทั้งสองข้างตั้งขึ้นมีสีเขียวแกมขาว เมื่อดอกบานไปนานวันจะเปลี่ยนเป็นสีแสดแกมเหลือง กลางกลีบมีเส้นเล็ก ๆ จำนวน 5 เส้น ดอกแหลมโค้งมน เส้นเกสรสีขาวแกมเขียว ฝาปิดก้อนเกสรสีเหลืองจำนวน 5 ก้อนขึ้นอยู่ในป่าลึกที่มีอากาศหนาวเย็น ออกดอกในฤดูหนาว ช่วงเดือนพฤศจิกายน – มีนาคม
เอื้องแซะเป็นดอกไม้ที่สำคัญในจังหวัดแม่ฮ่องสอน ชาวไทใหญ่นิยมนำมาบูชาพระ ในอดีตเคยเป็นของบรรณาการที่สำคัญของเมืองยวมที่ต้องนำไปถวายเจ้าผู้ครองเมืองเชียงใหม่
การยึดติดหน้าที่
การยึดติดหน้าที่ () เป็นความลำเอียงการรู้ (cognitive bias) อย่างหนึ่งซึ่งจำกัดบุคคลให้ใช้วัตถุเฉพาะในวิถีที่ใช้กันแต่เดิม มโนทัศน์การยึดติดหน้าที่กำเนิดในจิตวิทยาเกสทัลท์ ขบวนการในวิชาจิตวิทยาซึ่งเน้นการประมวลลัทธิองค์รวม คาร์ล ดุนค์เคอร์นิยามการยึดติดหน้าที่ว่าเป็น "สิ่งขัดขวางจิตต่อการใช้วัตถุในวิถีใหม่ซึ่งจำเป็นต้องแก้ไขปัญหา" ซึ่ง "สิ่งขัดขวาง" นี้จำกัดความสามารถของปัจเจกบุคคลในการใช้องค์ประกอบที่กำหนดให้เพื่อทำงานให้ลุล่วง เพราะไม่สามารถก้าวข้ามความมุ่งหมายดั้งเดิมขององค์ประกอบเหล่านั้นได้ ตัวอย่างเช่น หากผู้หนึ่งต้องการที่ทับกระดาษ แต่เขามีเพียงค้อน เขาอาจไม่เห็นว่าค้อนสามารถใช้เป็นที่ทับกระดาษได้อย่างไร การยึดติดหน้าที่เป็นความไร้สามารถเห็นการใช้ค้อนเป็นอื่นนอกเหนือจากตอกตะปูนี้เอง คือ บุคคลไม่สามารถคิดใช้ค้อนในวิถีอื่นนอกจากหน้าที่ดั้งเดิมของมัน
เมื่อทดสอบ เด็กวัย 5 ขวบไม่มีสัญญาณของการยึดติดหน้าที่ มีการแย้งว่าเป็นเพราะเมื่ออายุ 5 ขวบ ทุกเป้าหมายที่บรรลุด้วยวัตถุเทียบเท่ากับเป้าหมายอื่นทั้งหมด ทว่า เมื่ออายุได้ 7 ขวบ เด็กได้รับแนวโน้มถือความมุ่งหมายที่ตั้งใจไว้เดิมของวัตถุหนึ่งเป็นพิเศษ
หางหมาจอก
หางหมาจอก (L.) Desv. ex DC. ชื่ออื่นๆได้แก่ หญ้าหางแมว (สตูล) หางกระรอก (กรุงเทพมหานคร) หญ้าตะขาบ (ราชบุรี) เสลดพังพอนกะเหรี่ยง (กาญจนบุรี) อยู่ในวงศ์ Leguminosae วงศ์ย่อย Papilionoideae เป็นไม้พุ่ม ใบประกอบแบบขนนก ปลายคี่ เรียงสลับ แผ่นใบเหนียว ผิวใบมัน ดอกช่อกระจะ ออกที่ซอกใบหรือปลายกิ่ง ดอกย่อยจำนวนมากเรียงตัวอัดกันแน่นเป็นแท่ง กลีบดอกมี 5 กลีบ สีขาวปนม่วง รูปดอกถั่ว สีม่วงแกมชมพู ก้านดอกย่อยมีขนยาว ปลายขนงอเป็นตะขอ กลีบเลี้ยง 5 กลีบ เกสรเพศผู้มี 10 อัน ค่อนข้างแข็ง ผลเป็นฝัก แบน คอดเป็นข้อๆ เมื่อสุกสีดำ ไม่แตก ออกดอกช่วงเดือนกรกฎาคมถึงตุลาคม
ใบและช่อดอกของหางหมาจอกจะนำไปใส่ในไหปลาร้า ให้หนอนแมลงวันเกาะขึ้นมาแล้วเคาะทิ้งไป มีสรรพคุณเป็นพืชสมุนไพร ทางภาคเหนือใช้ทั้งต้นต้มรวมกับตัวยาอื่นแก้ปวดเมื่อย รากต้มผสมกับตัวยาอื่น แก้อาการทางประสาท ฝนกับน้ำปูนใสใช้รักษาฝี
รายพระนามจักรพรรดิแห่งจักรวรรดิกาซา
จักรวรรดิกาซาเป็นจักรวรรดิแอฟริกันจัดตั้งขึ้นโดยพระเจ้าโชชานกาเนและตั้งอยู่ในทิศตะวันออกเฉียงใต้แอฟริกาในพื้นที่ทางตอนใต้ของประเทศโมซัมบิกและทิศตะวันออกเฉียงใต้ซิมบับเวรวมทั้งบางส่วนของแอฟริกาใต้ จักรวรรดิกาซาในยุค 1860 มีอาณาเขตปกคลุมทั้งประเทศโมซัมบิกระหว่างแม่น้ำแซมเบซีและอิมโปโป
รายพระนามจักรพรรดิแห่งจักรวรรดิกาซา (โมซัมบิก):
หญ้าหนูต้น
หญ้าหนูต้น (L.) DC. ชื่ออื่นๆ ได้แก่ โก่กำแล่น (ชัยภูมิ) หางไก่เถื่อน (อุบลราชธานี) มะพร้าวป่า ศรีคันไชย (เชียงใหม่) ลำพัน (จันทบุรี) ศรีคันไชย (เชียงใหม่) อยู่ในวงศ์ Liliaceae เป็นไม้ล้มลุก มีเหง้าใต้ดิน ขึ้นเป็นกอขนาดเล็ก ใบเดี่ยวเรียงสลับ แตกเป็นกระจุกที่โคนต้น ขอบใบเรียบ ก้านใบแผ่เป็นแผ่นหุ้มซ้อนกัน ดอกช่อ ออกจากซอกใบที่โคนต้น กลีบเลี้ยงและกลีบดอกเหมือนกัน สีขาวปนม่วง เป็นหลอดเล็กๆ ปลายแยกเป็นกลีบ 6 กลีบ เกสรเพศผู้มี 6 อัน สีเหลือง ผลสดรูปทรงกลม เมื่อสุกมีสีม่วงอมน้ำเงิน พบทั่วไปตามป่าเบญจพรรณและป่าดิบแล้ง ออกดอกราวเดือนตุลาคมถึงธันวาคม
หญ้าหนูต้นเป็นพืชสมุนไพร ทั้งต้นต้มผสมกับยาอื่น ดื่มแก้แผลเรื้อรัง รากต้มน้ำดื่มแก้ท้องผูก ทางจังหวัดอุบลราชธานีใช้รากและใบผสมกับตัวยาอื่นใช้เป็นยาแก้ปวดเมื่อย
ห้อมช้าง
ห้อมช้าง (Wall.) เป็นไม้พุ่มในวงศ์ Acanthaceae ใบเรียงตรงข้าม รูปรีหรือรูปขอบขนาน ช่อดอกแบบช่อกระจุกแยกแขนงสั้น ๆ ออกตามปลายกิ่ง ใบประดับและใบประดับย่อยขนาดเล็ก กลีบเลี้ยง 5 กลีบ มีขนหนาแน่นด้านใน กลีบดอกรูปปากเปิด สีม่วงอมแดงหรืออมชมพู ด้านนอกมีขนละเอียด กลีบล่าง 3 กลีบ กลีบรูปรี กลีบบน 2 กลีบ สั้นกว่ากลีบล่างเล็กน้อย เกสรเพศผู้ 2 อัน ติดภายในหลอดกลีบดอก ยื่นพ้นปากหลอดกลีบดอกเล็กน้อย ก้านชูอับเรณูเกลี้ยง กสรเพศผู้ที่เป็นหมัน 2 อัน ขนาดเล็ก ผลแห้งแตก รูปแถบ มีสันเป็นเหลี่ยม มีขนสั้นนุ่ม การกระจายพันธุ์ พบที่อินเดีย ภูฏาน จีนตอนใต้ พม่า ลาว และเวียดนาม ในไทยพบมากทางภาคเหนือ
พระตำหนักมหาราช-พระตำหนักราชินี
พระตำหนักมหาราช-พระตำหนักราชินี เป็นพระตำหนักในจังหวัดชลบุรี
พระตำหนักมหาราช เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย 
ตัวพระตำหนักสถาปัตยกรรมแบบผสมผสานรูปแบบสถาปัตยกรรมทั้งไทย จีน และตะวันตกเข้าด้วยกัน โดยพระตำหนักมหาราชมีลักษณะเด่น คือ เป็นอาคารก่ออิฐถือปูน 2 ชั้นสีขาว หลังคาทรงปั้นหยา เอียงลาดมาทางด้านหน้าเป็นจั่วมุงกระเบื้อง ไม่มีชายคายื่นจากผนังโดยรอบ ไม่มีกันสาดบังแดดฝนให้แก่หน้าต่าง ใช้ซุ้มโค้งครึ่งวงกลมตรงชั้นล่างส่วนหน้ามุข มีบันไดทางขึ้นแยกเป็น 2 ทางขึ้นสู่มุขตรงกลางอาคาร
พระตำหนักราชินี เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย เช่นเดียวกับพระตำหนักมหาราช 
เป็นอาคารก่ออิฐถือปูน 2ชั้นสีแดงมีส่วนที่เป็นระเบียงติดกับพื้นดินรองรับส่วนหน้าของอาคาร หลังคาทรงปั้นหยายกจั่ว มีมุขยื่นออกมาทั้งชั้นล่างและชั้นบน บริเวณมุขชั้นล่างเป็นผนังทึบ มีประตูรูปซุ้มโค้ง ลักษณะหน้าต่างเป็นบานคู่ส่วนบนเป็นกระจกช่องแสง ลูกกรงและระเบียงเป็นปูนปั้นลูกมะหวด ส่วนของเฉลียงระเบียงลูกกรงนั้นใช้เป็นทางสัญจรและที่รับลมซึ่งมีลักษณะเหมือนบ้านกงสุลอังกฤษ และโปรตุเกสในสมัยนั้น 
ปัจจุบันพระตำหนักสองหลังนี้ตั้งอยู่ในพิพิธภัณฑ์เฉลิมพระเกียรติ 72 พรรษามหาราช 
เปิดให้เข้าเยี่ยมชมทุกวันโดยไม่เรียกเก็บค่าใช้จ่าย แต่มีระเบียบปฏิบัติในการเข้าเยี่ยมชมดังต่อไปนี้
มะยมทอง
มะยมหิน เป็นพืชในวงศ์ Phyllanthaceae โคนต้นพองออกเป็นหัว ใบคล้ายมะยม ใบอ่อนสีแดงเรื่อๆ แก่แล้วก้านใบเป็นสีแดง เวลากลางคืนก้านใบหุบ ชอบขึ้นตามหน้าผา
ลมเปลี่ยนทิศ
"ลมเปลี่ยนทิศ" เป็นซิงเกิลที่ 3 ของวงดนตรีบิ๊กแอส จากมินิอัลบั้ม "แดนเนรมิต" ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดยบิ๊กแอส ออกจำหน่ายในวันที่ 1 กุมภาพันธ์ พ.ศ. 2556
มิวสิกวิดีโอเพลง "ลมเปลี่ยนทิศ" มีซันนี่ สุวรรณเมธานนท์ เป็นพระเอกในมิวสิกวิดีโอนี้ โดยเนื้อหาของเพลงนั้นเกี่ยวกับชีวิตคนๆหนึ่งไม่มีอะไรแน่แท้ ทุกสิ่งย่อมมีการเปลี่ยนแปลง มีพบก็ต้องมีจาก หากคนๆหนึ่งที่เรารักมีหนทางใหม่ที่ดีกว่า ก็ต้องยอมรับความจริง ให้เขาก้าวเดินต่อไปข้างหน้า แม้เราต้องเจ็บ แต่สักวัน "ลมเปลี่ยนทิศ" ของเราก็คงมาถึง เมื่อนั้นเราเองก็คงจะมีทางข้างหน้าที่ดีกว่า
เพลง "ลมเปลี่ยนทิศ" เพลงนี้ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 12 และในปี พ.ศ. 2556 ได้รับรางวัลไนน์เอ็นเตอร์เทน อวอร์ดส์ สาขาเพลงแห่งปี
เพลง "ลมเปลี่ยนทิศ" ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 กุมภาพันธ์ พ.ศ. 2556 และอันดับที่ 18 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 24 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
พิเชฐ ดุรงคเวโรจน์
พิเชฐ ดุรงคเวโรจน์ เป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกของกระทรวงดิจิทัลเพื่อเศรษฐกิจและสังคม กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ และอดีตรัฐมนตรีว่าการกระทรวงวิทยาศาสตร์และเทคโนโลยี สมาชิกสภาความมั่นคงแห่งชาติ ในรัฐบาลของพลเอกประยุทธ์ จันทร์โอชา และเป็นอดีตเลขาธิการสำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ กระทรวงวิทยาศาสตร์และเทคโนโลยี
พิเชฐ ดุรงคเวโรจน์ หรือที่รู้จักกันในนาม ดร.พิเชฐ ดุรงคเวโรจน์ เกิดเมื่อวันที่ 7 กันยายน พ.ศ. 2498 เป็นบุตรของนายเหลี่ยงฉื่อ แซ่เบ๊ กับนางเอ๊กเตียง แซ่แต้ สำเร็จการศึกษาระดับมัธยมจาก โรงเรียนอัสสัมชัญ บางรัก สำเร็จการศึกษาระดับปริญญาตรี สาขาวิศวกรรมไฟฟ้า จากมหาวิทยาลัยนิวเซาธ์เวลส์ ประเทศออสเตรเลีย เมื่อปี พ.ศ. 2522 ระดับปริญญาโทด้านพลังงานแสงอาทิตย์ จาก Trinity University และปริญญาโท-เอก สาขานโยบายและการจัดการสาธารณะ จากมหาวิทยาลัยเพนซิลเวเนีย
พิเชฐ ดุรงคเวโรจน์ เคยเป็นอาจารย์ประจำมหาวิทยาลัยเทคโนโลยีพระจอมเกล้าธนบุรี และเคยดำรงตำแหน่งผู้อำนวยการสำนักงานเลขานุการ คณะกรรมการเทคโนโลยีสารสนเทศแห่งชาติ ในระหว่างปี พ.ศ. 2536 ถึงปี พ.ศ. 2540 เป็นผู้อำนวยการศูนย์พัฒนาพาณิชย์อิเล็กทรอนิกส์ ในระหว่างปี พ.ศ. 2542 ถึงปี พ.ศ. 2544 และเป็นประธานคณะทำงานของอาเซียนด้านเทคโนโลยีสารสนเทศและการสื่อสาร ในปี พ.ศ. 2544 ถึงปี พ.ศ. 2546
ในปี พ.ศ. 2546 ได้รับแต่งตั้งเป็นผู้อำนวยการสถาบันคลังสมองของชาติ และในปี พ.ศ. 2552 ได้รับแต่งตั้งเป็นเลขาธิการคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ กระทรวงวิทยาศาสตร์และเทคโนโลยี
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของพลเอกประยุทธ์ จันทร์โอชา
ในปี พ.ศ. 2559 เขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลของพลเอกประยุทธ์ จันทร์โอชาอาศัยตามมาตรา 6 ตามพระราชบัญญัติ สภาความมั่นคงแห่งชาติ พ.ศ. 2559 เขาจึงเป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกที่ได้เป็นสมาชิกสภาความมั่นคงแห่งชาติ
แคลิฟอร์เนียเกิลส์
"แคลิฟอร์เนียเกิลส์" () เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สาม "ทีนเอจดรีม" (ค.ศ. 2010) ในเพลงมีท่อนที่ร้องโดยนักร้องแร็ป สนูป ด็อกก์ ทั้งสองคนร่วมกันเขียนเพลงกับบอนนี แม็กคี มีดร.ลู้ก และแมกซ์ มาร์ติน เป็นโปรดิวเซอร์ และได้เบนนี บลังโกโปรดิวซ์ให้เพิ่มเติม เพร์รีกล่าวว่า เพลงนี้เป็นเพลงที่ตอบเนื้อเพลง "เอมไพร์สเตตออฟไมนด์" ของเจย์-ซี และอลิเชีย คียส์ เพลง "แคลิฟอร์เนียเกิลส์" เป็นเพลงแนวดิสโก้ป็อปและฟังก์ป็อป จังหวะความเร็วปานกลาง ได้อิทธิพลจากแนวเพลงนิวเวฟและอิเล็กโทรป็อป ขณะที่เนื้อเพลงเป็นบทกวีสรรเสริญมลรัฐแคลิฟอร์เนีย ที่ทั้งเพร์รี และสนูป ด็อกก์เกิดและเติบโตมา
"แคลิฟอร์เนียเกิลส์" ได้รับคำวิจารณ์เชิงบวกจากนักวิจารณ์เพลง ส่วนใหญ่ตั้งชื่อให้เป็น "เพลงชาติในฤดูร้อน" (summer anthem) รวมทั้งชื่นชมการผลิตและการประสานเสียง แรกเริ่มตั้งใจจะส่งเพลงเข้ากระแสหลัก (mainstream) และคลื่นวิทยุร่วมสมัย (contemporary airplay) ในวันที่ 25 พฤษภาคม ค.ศ. 2010 เพลงเปิดตัวในวันที่ 7 พฤษภาคม ค.ศ. 2010 หลังจากมีคลิปจากอัลบั้ม"ทีนเอจดรีม"รั่วไหลทางอินเทอร์เน็ต ต่อมาเพลงได้ออกจำหน่ายในไอทูนส์ในวันที่ 11 พฤษภาคม ค.ศ. 2010 เป็นซิงเกิงเปิดตัวอัลบั้ม เพลงประสบความสำเร็จทั่วโลก ขึ้นอันดับที่หนึ่งบนชาร์ตบิลบอร์ดฮอต 100 เป็นเวลา 6 สัปดาห์ติดต่อกัน กลายเป็นซิงเกิลที่สองของเพร์รี และซิงเกิลที่สามของสนูป ด็อกก์ ที่ขึ้นอันดับหนึ่ง เพลงยังขึ้นอันดับหนึ่งในประเทศอื่น ๆ อีกมากกว่า 10 ประเทศ เช่น ออสเตรเลีย แคนาดา ไอร์แลนด์ นิวซีแลนด์ และสหราชอาณาจักร
มิวสิกวิดีโอออกเผยแพร่วันที่ 15 มิถุนายน ค.ศ. 2010 แสดงเพร์รีและเหล่านักเต้นเป็นหมากของเกมกระดาน มีฉากสมมุติชื่อ "แคนดีฟอร์เนีย" เพร์รีกล่าวว่าแรงบันดาลใจให้เกิดมิวสิกวิดีโอนี้คือจิตรกรชื่อ วิล ค็อตตอน ซึ่งเป็นผู้กำกับศิลป์ให้มิวสิกวิดีโอด้วย มิวสิกวิดีโอยังได้รับอิทธิพลจากสื่ออีกมากมาย เช่น ชาร์ลี กับ โรงงานช็อกโกแลต, อลิซท่องแดนมหัศจรรย์, และเกมกระดานชื่อ แคนดีแลนด์ ในวันที่ 2 ธันวาคม ค.ศ. 2010 เพลงได้เข้าชิงรางวัลแกรมมีสาขา Best Pop Collaboration with Vocals ในปี ค.ศ. 2012 นิตยสาร"บิลบอร์ด"จัดให้เพลงนี้อยู่อันดับที่ 1 บนรายชื่อ 30 อันดับเพลงในฤดูร้อนที่ดีที่สุดตลอดกาล (The 30 Summer Songs of All Time)
ทางหลวงแผ่นดินหมายเลข 3349
ทางหลวงแผ่นดินหมายเลข 3349 สายหนองควง-หนองหญ้าปล้อง เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ แยกจากถนนเพชรเกษม กิโลเมตรที่ 147 ตำบลต้นมะพร้าว อำเภอเมืองเพชรบุรี จังหวัดเพชรบุรี ไปสิ้นสุดที่สถานีตำรวจภูธรหนองหญ้าปล้อง ตำบลหนองหญ้าปล้อง อำเภอหนองหญ้าปล้อง ระยะทางรวม 23.516 กิโลเมตร ปัจจุบันอยู่ในความดูแลของหมวดการทางเขาย้อย แขวงการทางเพชรบุรี
โดโรธี (วงดนตรี)
พ.ศ. 2540 "วงโดโรธี เริ่มก่อตั้งวงโดย เทพประสิทธิ์ พฤกษ์แก้วกาญจนา (Thepprasit Prukgaowkanjana)
บทเพลงแรกของ "วงโดโรธี" ชื่อเพลง "ความสุข"
พ.ศ. 2550 อัลบั้มเต็มอัลบั้มแรกของ "วงโดโรธี" ชื่อ THE F-MAN 13 Km
ปัจจุบันสังกัดค่าย"Crispy Sound"
สถานีอะซะคุสะ
"อาซากุสะ/อุเอโนะ"
บริเวณที่หวงแหนวัฒนธรรมดั้งเดิม อาซากุสะและอุเอโนะคือบ้านของขนบธรรมเนียมอันยาวนานและกระแสที่เข้ามาใหม่
ย่านที่มีคนท้องถิ่นมากกว่าชาวต่างชาติ อาซากุสะและอุเอโนะมีรสชาติความเป็นโตเกียวแบบดั้งเดิมแต่งแต้มด้วยสีสันของการท่องเที่ยว บริเวณที่ได้รับการดูแลอย่างสง่างามแห่งนี้เติบโตไปพร้อมกับชาวบ้าน แหล่งชอปปิ้งใหม่ๆ ทยอยผุดขึ้นตามซอยเล็กซอยน้อยและค่อยๆ เข้ามาทดแทนตึกเก่าสีจืดจางอย่างช้าๆ ในอาซากุสะและอุเอโนะ บางอย่างก็แทนกันไม่ได้ เช่น วัดที่เก่าแก่ที่สุดของโตเกียวนามว่า "เซ็นโซจิ" ซึ่งตั้งเด่นเป็นสง่าเสมือนข้อพิสูจน์ของกาลเวลาจากอดีตและสถานที่ท่องเที่ยวในปัจจุบัน
สนามบินฮาเนดะ: 30 นาทีโดยรถยนต์หรือ 45 นาทีโดยระบบขนส่งสาธารณะ 
สนามบินนาริตะ: 1 ชั่วโมงโดยรถยนต์หรือ 1.10 ชั่วโมงโดยระบบขนส่งสาธารณะ 
สถานีชินจูกุ: 35 นาทีโดยระบบขนส่งสาธารณะ 
สถานีอุเอโนะ: 7 นาทีโดยระบบขนส่งสาธารณะหรือเดิน 8 นาที 
โตเกียวทาวเวอร์: 40 นาทีโดยระบบขนส่งสาธารณะ